<diacritize> Nigba ti emi ati Eniyan-se-pele ri ara wa a di mo ara wa ni; oun naa si so opolopo nnkan fun mi. Ibi ti a ti n yo ayo yii ni mo ti n wo okunrin kan bayii ti o ti bere si rerin-in lati igba ti mo ti de odo awon alejo wonyi, nigba ti mo si wo o dara-dara mo ri i pe eni ti mo ti mo ni. Alaigbon eniyan patapata gbaa ni, iwa re si da bi iwa eranko, bee ni irin ese re da bi ti aguntan idi re naa si ni eyi ti gbogbo awon ara ilu wa fi maa n pe e ni Aguntan-inaki, dongisola okunrin. O je eni kan ti ko mo ju pe ki o maa rerin-in saa lo. Koo jje ronu lojo kan, bi eniyan ba si n hu iwa omugo ni ilu wa won a maa fi oluwaare we Aguntan-inaki, eni ti oriki re n je dongisola okunrin. Aguntan-inaki ni o maa n wa ounje fun iyawo re ni ile won igba ti o ba si gun iyan tan ti o ro oka tan ti o se obe tan a gbee e kale niwaju iyawo re, onitohun a si maa bu u wi pe ounje ti o wa ko dara to, a maa pose a si maa ro ejo le e lori. Onibaje eniyan ni Aguntan-inaki, o je okan ninu awon won-onni ti won ki i mo igba ti eniyan ba n fi won sire; bi won wo ewu buba bayii ti o ba n pon won ti o wi pe danadoogo sanyan ni won wo inu won a maa dun si o, bi won wo aso ti koba won mu ti o wi pe aso tiwon dara ju ti oba lo inu won a maa dun si o, bi won ba soro laarin ipade won a maa se ibeere lemolemo pe, Nje o ko ri i pe oro temi lo dara ju ti awon iyoku lo? Iru eniyan bayii ni Aguntan-inaki je, nitori naa nigba ti mo ri i imu ni mo fi ki i. <yor>Nígbà tí èmi àti Ènìyàn-ṣe-pẹlẹ rí ara wa a dì mọ ara wa ni; òun náà sì sọ ọpọlọpọ nǹkan fún mi. Ibi tí a ti ń yọ ayọ yìí ni mo ti ń wo ọkùnrin kan báyìí tí ó ti bẹrẹ sí rẹrìn-ín láti ìgbà tí mo ti dé ọdọ àwọn àlejò wọnyí, nígbà tí mo sì wò ó dára-dára mo rí í pé ẹni tí mo tí mọ ni. Aláìgbọn ènìyàn pátápátá gbáà ni, ìwà rẹ sì dà bí ìwà ẹranko, bẹẹ ni ìrìn ẹsẹ rẹ dà bí ti àgùntàn ìdí rẹ náà sì ni èyí tí gbogbo àwọn ará ìlú wa fi máa ń pè é ní Àgùntàn-ìnàkí, dọǹgíṣọlá ọkùnrin. Ó jẹ ẹnì kan tí kò mọ ju pé kí ó máa rẹrìn-ín ṣáá lọ. Kòo jjẹ ronú lọjọ kan, bí ènìyàn bá sí ń hu ìwà òmùgọ ní ìlú wa wọn a máa fi olúwaarẹ wé Àgùntàn-ìnàkí, ẹni tí oríkì rẹ ń jẹ dọǹgíṣọlá ọkùnrin. Àgùntàn-ìnàkí ni ó máa ń wá oúnjẹ fún ìyàwó rẹ ní ilé wọn ìgbà tí ó bá sì gún iyán tán tí ó ro ọkà tán tí ó se ọbẹ tán a gbée e kalẹ níwájú ìyàwó rẹ, onítọhún a sì máa bú u wí pé oúnjẹ tí ó wá kò dára tó, a máa pòṣé a sì máa ro ẹjọ lé e lórí. Oníbàjẹ ènìyàn ni Àgùntàn-ìnàkí, ó jẹ ọkan nínú àwọn wọn-ọnnì tí wọn kì í mọ ìgbà tí ènìyàn bá ń fi wọn ṣiré; bí wọn wọ ẹwù bùbá báyìí tí o bá ń pọn wọn tí o wí pé dànádóógó sányán ni wọn wọ inú wọn a máa dùn sí ọ, bí wọn wọ aṣọ tí kòbá wọn mu tí o wí pé aṣọ tiwọn dára ju ti ọba lọ inú wọn a máa dùn sí ọ, bí wọn bá sọrọ láàrin ìpàdé wọn a máa ṣe ìbéèrè lemọlemọ pé, Ǹjẹ o kò rí i pé ọrọ tèmi ló dára ju ti àwọn ìyókù lọ? Irú ènìyàn báyìí ni Àgùntàn-ìnàkí jẹ, nítorí náà nígbà tí mo rí i imú ni mo fi kí i. 